શિખા શાહઃ વર્ક લોડના કારણે ગરબા માટે સમયસર ન પહોંચી શકનારા અમદાવાદીઓનું દુઃખ સમજી શકાય તેવું છે. આપણામાંથી મોટાભાગના લોકો રૂટિન આસાનીથી મેનેજ કરી શકે છે અને રોજ રાત્રે ગરબા માટે જઈ શકે છે. પરંતુ કેટલાંક ધંધાદારીઓ, કૉલેજ સ્ટુડન્ટ્સ કે ગૃહિણીઓ એવી પણ છે જેને નવરાત્રિના દિવસોમાં સ્ટ્રેસ વધી જાય છે. કૉલેજ કે ઑફિસનું કામ પતાવવું અને પછી ગરબા કરવા જવામાં વ્યક્તિ થાકીને લોથ થઈ જાય છે. મોટા ભાગના લોકો માટે સૌથી અઘરુ કામ સવારે વહેલા ઊઠવાનું છે. આને કારણે કાં તો ઊંઘ પૂરી નથી થતી અથવા તો ઑફિસમાં ઝોકા આવે છે. જો તમે પણ આ પરિસ્થિતિનો શિકાર બનતા હોવ તો આટલી ટિપ્સ ફૉલો કરો.